text: ডিভোর্স গুঞ্জন নিয়ে অবশেষে মুখ খুললেন পূর্ণিমা | AnyNews24.Com
  বিনোদন ডেস্ক– সম্প্রতি গুঞ্জন ওঠে, পূর্ণিমার পরিবারে ভাঙনের সুর বেজে উঠেছে। স্বামী আহমেদ ফাহাদ জামালের সঙ্গে তার সম্পর্ক ভালো যাচ্ছে না। যেকোনো সময় তাদের বিচ্ছেদ ঘটতে পারে। অবশেষে এ ব্যাপারে মুখ খুলেছেন ঢাকাই ছবির অন্যতম জনপ্রিয় এই নায়িকা।
  এ খবরকে নিছক গুজবই বলে উড়িয়ে দিয়ে পূর্ণিমা বলেন, ডিভোর্স যদি হতো তা হলে সেটি সবাই আগেই জানতে পারত। বিচ্ছেদের মতো স্পর্শকাতর বিষয় নিয়ে মিথ্যা সংবাদ প্রচার করা দুঃখজনক। আমি স্বামী আর মেয়েকে নিয়ে ভালো আছি। বিচ্ছেদের খবর নিছক গুজব।
  "আমাদের পারিবারিক সম্পর্ক অত্যন্ত ভালো। আমাদের সংসার আল্লাহর রহমতে অনেক ভালো চলছে। আমার স্বামী প্রত্যেকটা ব্যাপারে সার্পোট করছে। এই যে আমি প্রোগ্রামে ওর কাছে বাচ্চাটা আছে, আবার ও কাজে গেলে আমি বাচ্চাটা রাখি। সুতরাং আমাদের বন্ধনটা অনেক মজবুত।"
  "তা ছাড়া মডেলিং করার জন্য সংসার ভাঙার কোনো ইচ্ছাই আমার নেই। কেন এ ধরনের মিথ্যা সংবাদ বের হল, তা আমার জানা নেই। "
  তিনি বলেন, অনেক দিন আমি চলচ্চিত্র থেকে দূরে থাকার কারণ হলো, ভালো মানের গল্প না পাওয়া। তাছাড়া সংসার আছে, বাচ্চা আছে। এখন আবার কাজ করার চেষ্টা করছি। কয়েকটি সিনেমায় কাজ চলছে। উপস্থাপনা করছি। সো, এখন সময় দিচ্ছি। সুন্দর গল্প পেলে কাজ করে যাবো।